
Kirkkoherra 



MARTTI KOHONEN 



on syntynyt 2. 10. 1908 Impilahdella. Valmistuttuaan 
papiksi hän hoiteli papinvirkoja Lumivaarassa ja Säkki- 
järvellä. Viipurin tuomiokirkkoseurakunnan kirkkoherran 
apulaiseksi hänet määrättiin 1. 1. 1938 sekä armovuoden 
saarnaajaksi 1. 9. samana vuonna. Harlun seurakunnan 
viralliseksi apulaiseksi hänet määrättiin 1. 9. 1940 sekä 
v.t. kirkkoherraksi 1. 1. 194 L 

Hebr. 10: 32. 



Uuden Israelin opettaja ja Herran seurakunnan rakentaja siir- 
tää näillä lohdullisen kehoituksen sanoilla lukijoittensa huomion 

muinaisiin parviin. Hänen tarkoituksensa ei ole opastaa sielua 
pakomatkalle jonnekin taakse jääneen elämän sokkeloiselle ki- 
vikkopolulle. Hänelle retki muistojen maailmaan on hiljentymis- 
tä kuuntelemaan parempien aikojen toivoon kurkottau tuvan sie- 
lunsa väräjäviä ääniä. Hänen särjetty sydämensä ja nöyrä hen- 
kensä etsii valoa ja voimaa pyhyydestä ja korkeudesta, josta on 

tullut johdatus entisiin päiviin ja lupaukset tulevaisen varalle. 

Tahtonemme nyt mekin jättää muutamaksi tuokioksi monelle 



niin uuvuttavaksi muodostuneen kiireen 






varata aikaa retkeä 



varten omaan ja seurakuntamme elämään liittyvän menneisyy- 
den poluille, kotoisen viihtyisyyden ja elämänonnen valottamiin 
hetkiin tai toisaalta aikoihin, jolloin kärsimykset ja taistelut toi- 
vat vaihteen varjon yllemme, liittyvät varmaan sydänäänet, mit- 

kä voimakkaimmin tuntuvat sieluumme kantautuvan entisten 



päivien muistoista. Emme lähde vuolaan Jänis joen (Jananuksen) 

partahille ja välkkyvän Laatokan rantamille ihannoidaksemme 
menneessä kaikkea, vaan ennen kaikkea pyytäen etsiä ja muistaa 
entisissä päivissä sellaista, mikä puhuu meille meitä uskollisesti 
rakastaneen ja kärsivällisesti hoitaneen Herran armotöistä syn- 
ny intienoilla ja siirtolaisuusvaelluksella. Käsittääksemme tällai- 
nen muistelo parhaiten voi estää joutumasta alakuloisuuteen sekä 
tuoda lohdutusta ja uutta toivoa. 

Muistanemme monia seurakunnallisia juhlia, jumalanpalve- 
luksia ja kodeissa vietettyjä perhe tilaisuuksia, jotka silloin sisäl- 
lisesti merkitsivät paljon ja joista monen sydämeen tuli »parempi 
tavara, joka pysyy» (Hebr. 10: 34). Muistojen henkinen voima 
nostaa kaipaavan katseen näköpiiriin kuvat niistä pyhistä pai- 
koista, joissa Herraa palveltiin kotona tai vierailla veräjillä, tai 
jonne vainajat saatettiin viimeisellä matkallaan. Muistatte hyvin, 
että pyhäkouluissa, rippikoulussa ja nuorisopiireissä pyydettiin 
lapsia ja nuoria opastaa ys tävyysliittoihin ikiaikojen Jumalan 
kanssa. Muistatte johtajianne, jotka puhuivat teille Jumalan sa- 
naa, ja ystäviä, jotka vuodesta toiseen kokoontuivat kanssanne 
raamattupiireihm ja ompeluseuroihin. Laulavan Karjalan lapsina 
muistatte sen, ettei annettu, päivän askarten hellitettyä otettaan, 
hämärtyvien iltojen mennä ohitse hyödyttömästi, vaan veisuun, 
kuorolaulun ja monien muiden hyvien harrastusten merkeissä 
etsittiin henkistä virkistystä ja rikastumista. 

Työn ja vapauden alttarille kannetut uhrit eivät ole olleet 
Harlunkaan osalta vähäiset. Emme voi unohtaa sitä elämänuskal- 
lusta ja päättäväisyyttä, millä ponnistauduttiin esim. jälleenra- 
kennuskautena ahkeraan työhön isiltä perityillä viljelmillä ja 
uudisraivioilla, kotona ja tehtaissa. Vaikka kehitys ei ole aina 
kulkenutkaan rauhallisen hyvinvoinnin tietä, ei se ole silti vienyt 

holtittomaan a j ai ehtimiseen toivottomuuden pimeällä 

Iällä. Nähtiinhän kyllä niitäkin, jotka riensivät hetken unohdusta 
etsimään tämän maailman likakaivoista itselleen kohtalokkaalla 

tavalla. Seurakunnan tehtävä ja tarkoitus oli tällaisiinkin vam- 
moihin tuoda lääkkeeksi totuuden ja armon sanaa. 

Harlu kuului seurakuntien joukossa nuoriin, ollen vapautem- 
me aamunkoiton lapsi. Ollen muodostettu pääasiassa Sortavalan 
maaseurakunnasta ja sittemmin siihen liitetyistä pienemmistä 
osista Impilahtea, Ruskealaa ja Soanlahtea (Suistamoa), Harlun 
suhteen on hyvin ymmärrettävissä, että näin istutetun uuden tai- 
men juuret eivät ehtineet niinkään painua alaspäin omaan poh- 
jaan, vaan levittäytyivät naapuripitäjien suuntiin. Sinnepäinhän 
monia vielä eläviä harlulaisia yhdistivät hengen ja veren siteet, 
sukulaisuus. Kun tämän kotipuun vuosirenkaita ehti näiden mur- 
rosaikojen välillä varttua vain 20 — 30, ei sulautumista sanotta- 
vammin vielä ollut tapahtunut niissäkään ihmisissä, jotka siellä 
elivät vaihtelevan, rehevän luonnon keskellä vakinaisemmin kuin 
alati liikehtivä teollisuus väestö. Vasta nyt toisen ja kolmannen 
sukupolven rajoille tultaessa olisi ollut harlulaisissa odotettavissa 
mielten sulautumista yhdeksi ja samaksi pitäjähengeksi. 

Että seurakuntaelämässäkin ankkuri vielä oli kiinni irtokivissä, 
näkyy siitäkin, minkä vaiheiden kautta kirkkokysymys ja eräät 
muut aikanaan polttopisteeseen tulleet asiat joutuivat kulkemaan. 
Sen verran toivon valoa näkyi, että ensimmäiselle evakkomatkal- 
le jouduttaessa kirkko oli piirustuksissa hahmoiteltuna ja ensim- 
mäiset toimenpiteet suoritettu sen rakentamiseksi Kuusikkokum- 






mulle, mikä talvisodan rintamajoukkojen suorittamien raivaus- 
ten johdosta muuttuikin koivikoksi. Tunnetuista syistä tämä toive 

ei täyttynyt, ja niin saatiin evakkotiellä ja välikauden jälleenra- 
kennus- ja sotilashallinto-oloissa tottua tulemaan toimeen ilman 

omaa kirkkoa tai kokoushuonetta. Vailla yhteyttä entiseen seura- 
kuntaelämään ei kuitenkaan oltu, sillä olivathan tuttuja ja lähei- 
siä ne henkilöt, jotka liikkuivat sanan ja sakramenttien asioilla. 

Näillä matkoilla sekä yhteisissä murheissa ja iloissa tutustuminen 
seurakuntalaisiin kehittyi ja syveni erottamattomaksi ystävyy- 
deksi. Kaikissa oloissa se on sellaisenaan kiitollisen muistamisen 
aihe. 

Olen tämän muistokirjoituksen kirjoittanut hyvin vaatimat- 
tomalta paikalta lähtien ja hyvin tietoisena edellytysteni rajoittu- 
neisuudesta. Harras toivoni kuitenkin on se, että näittenkin haja- 

naisten muisteloiden kautta käteenne tulisi johtolankoja, jotka 
kukin sisimmässään omakohtaisesti läheisempiin yhteyksiin elä- 

määnsä yhdistäisi ja niin tulisi opastetuksi muistamaan entisiä 
päiviä, samoinkuin valon saatua ylhäältä, kestämään kärsimysten 



ja koettelusten taistelut sekä lopulta saavuttamaan sen, mikä on 
Herran sanassa luvattu, »perintöosan pyhitettyjen joukossa». 



Martti Koh 

